Dagfinn Stenseth

Dagfinn Stenseth (født 28. august 1936 i Øvre Eiker, død 26. juli 2019 i Vestfossen, Øvre Eiker) var en norsk diplomat og ambassadør, bosatt i Vestfossen.Dagfinn Stenseth - Store norske leksikon.

Stenseth avla eksamen ved Drammens handelsgymnasium i 1954 og tok deretter batchelor-graden i statsvitenskap ved Yale University i USA. Han gjennomførte Utenriksdepartementets aspirantkurs i 1961-1962 og ble stasjonert ved den norske ambassaden i Moskva 1962-1965. Deretter tjenestegjorde han ved den norske militærmisjonen i Berlin og som ambassadesekretær ved den norske ambassaden i Bonn. Han ble utnevnt til byråsjef og leder av Utenriksdepartementets Øst-Europa-kontor i 1973 og ble underdirektør i 1976.

I perioden 1979-1985 var han Norges ambassadør til Sovjetunionen. I 1986 ble han ekspedisjonssjef i Utenriksdepartementet og var blant annet leder av departementets avdeling for Nordområde-spørsmål. Han var på ny Norges ambassadør til Sovjetunionen/Russland i perioden 1990-1994, deretter ambassadør til Finland 1994–1997 og ambassadør til Danmark 1999-2004. Han var polarrådgiver og hvalfangtskommissær i Utenriksdepartementet 1997-1999.Ambassadør Dagfinn Stenseth 80 år, omtale i Aftenposten 28.8.2016

I 2001 utga han sine memoarer under tittelen Vitne til historie.«Diplomati i en omskiftelig tid» av Geir Flikke i Aftenposten den 11. januar 2002

Dagfinn Stenseth var kommandør av St. Olavs Orden og innehadde storkors av Dannebrogordenen og Finlands løves orden.

 Bibliografi 
 Vitne til historie, (N. W. Damm & Søn, 2001).

 Referanser 

Kategori:Norges ambassadører til Sovjetunionen
Kategori:Norges ambassadører til Finland
Kategori:Norges ambassadører til Danmark
Kategori:Kommandører av St. Olavs Orden
Kategori:Storkors av Dannebrogordenen‎
Kategori:Finlands løves orden
Kategori:Personer fra Øvre Eiker kommune